પહેલા 4 બોટ અને 24 માછીમારો અને ત્યારબાદ 10 બોટ અને 52 માછીમારોનું અપહરણ કરાયું હતું. આ તમામ માછીમારોને હાલ કરાંચી લઈ જવામાં આવ્યા છે ત્યારે તાજેતરમાં અપહરણ કરાયેલ 76 માછીમારો સહિત હાલ 500 જેટલા માછીમારોને પાકિસ્તાને જેલમાં પૂર્યા છે. આ બાબતે વધુમાં એવું પણ જણાવ્યું હતું કે ભારત સરકારે બોટોના ખલાસીઓને મુક્ત કરવાની બાબત ગંભીરતાથી લેવી જોઈએ અને તેમને મુક્ત કરાવવા માટે તાત્કાલીક કાર્યવાહી કરાવવા લાગણી વ્યક્ત કરી હતી.